ธพว.อัด7.5พันล้าน ปล่อยกู้ท่องเที่ยว
ธพว.ชงบอร์ดปล่อยกู้ท่องเที่ยว 7,500 ล้าน ดอกเบี้ยผ่อนปรน หวังกระตุ้นชุมชน และช่วยเอสเอ็มอีน้ำท่วม
11 ส.ค. 2560

ธพว.ชงบอร์ดปล่อยกู้ท่องเที่ยว 7,500 ล้าน ดอกเบี้ยผ่อนปรน หวังกระตุ้นชุมชน และช่วยเอสเอ็มอีน้ำท่วมนายมงคล ลีลาธรรม กรรมการ ผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือเอสเอ็มอีแบงก์ เปิดเผยว่า เตรียมเสนอให้คณะกรรมการของธนาคารอนุมัติมาตรการกระตุ้นอุตสาหกรรมท่องเที่ยว วงเงินสินเชื่อ 7,500 ล้านบาท โดยจะปล่อยให้กับผู้ประกอบการรายละไม่เกิน 15 ล้านบาท คิดอัตราดอกเบี้ยผ่อนปรน โดยบรรษัทประกันสินเชื่ออุตสาหกรรมขนาดกลางและขนาดย่อม (บสย.) จะเข้ามาค้ำประกันให้ 5 ล้านบาท/วงเงินกู้ทั้งนี้ เพื่อเสริมสภาพคล่องให้กับธุรกิจท่องเที่ยว วิสาหกิจชุมชน และฟื้นฟูกิจการผู้ประกอบการท่องเที่ยวที่ได้รับผลกระทบจากอุทกภัย ก็สามารถเข้าโครงการนี้ได้ เชื่อว่าจะสามารถกระจายเม็ดเงินสู่ชุมชนและช่วยเหลือธุรกิจประสบภัยน้ำท่วมด้วย" นายมงคล กล่าวสำหรับภาพรวมการช่วยเหลือลูกค้าที่ประสบภัยน้ำท่วม โครงการสินเชื่อฟื้นฟู SMEs จากอุทกภัยและภัยพิบัติ ปี 2560 วงเงิน 3,500 ล้านบาท เบื้องต้นมีธุรกิจเอสเอ็มอีที่ประสบน้ำท่วมยื่นขอสินเชื่อแล้ว 600 ล้านบาท ประมาณ 600 ราย ทั้งนี้คาดว่าจะมียอดยื่นขอสินเชื่อไม่ต่ำกว่า 1,000 ราย และคงไม่กระทบเอ็นพีแอลจากปัจจุบันอยู่ที่ 2.55%